Tandarts in Stilletos | goeienuusloli
Dit was nie my skuld nie…daar was geen waarskuwing…een wine-gum later, en my wit tand is uit! Nou na die eerste afspraak en sewe weke se wag, is dit weer my beurt in die queue by die… ‘Vrek Ferreira’. Die emosies is oorweldigend…ek gaan eindelik my swart tand verwyder!!
(Nee, tande word nie swart oornag nie…dis nou al eintlik 20 maande…nou eers my trots gesluk om te gaan sit by die PLEK…die ‘hopsitaal’…die een waar ons dink ons nie ‘hoort’ nie.)
My hartjie bloei, ek het misluk, ek kannie die Drs. fooie uit hik!
Gister het ek gehuil…vandag kan ek lag…
en bemoei my met woorde op papier, terwyl ek wag.
Skoene en bene loop verby, oë ontmoet, én kyk, daarby!
Dis dié dat ek stilletos gewaar-
aai tog, ‘n skrale blonde meisiekind, sowaar.
‘Net nie sy nie’, wens ek my tyd verby
en siedaar, wie sal ek kry?
Tandarts in Stilletos!
My tand is so swart soos haar skoene, nou moet ek dit nog vir háár wys..
‘Ag liewe Heer’, vra ek stil, ‘Wat is Jou case?”
Ek het survive, sy was menslik daarby…
binnekort gaan ek ‘n nuwe wit tand terug kry!
goeie nuus: mense is net mense….almal se asems stink!
Goeie Nuus gedate daarby: In nederige oomblikke, vergeet ons aan WIE ons behoort…ja, Jesus.
One comment on “Tandarts in Stilletos”	Terugklingel: Ek, Alleen « goeienuusloli
This entry was posted on Mei 29, 2012 by Loli Pretorius in Huisvrou op hol!,Jollie Loli,Nelspruit Nou and tagged goeie nuus, hik, hospitaal, mense, nederige, poësie, queue, Rob Ferreira, stilletos, swart, tand, tandarts, wag, wine-gums, Wit.	Shortlink